[Koncept dokumenti për sëmundje ngjitëse]

reagensave për numër më të madh të patogjenëve me rrezikshmëri ofron mundësinë e mbikëqyrjes bashkëkohore të sëmudjeve ngjitëse si atyre aktuale apo të reja. Diagnostikimi i avansuar do të fuqizoj edhe kontrollin dhe sigurinë e ushqimit në bashkëveprim me institucionet relevante. Kjo mund të obligohet përmes definimit të rasteve ku kërkohet konfirmimi laboratorik. Përmes këtij ligji, themelohet dhe funksionalizohet shërbimi kombëtar të inteligjencës epidemiologjike, si shërbim shëndetësor i veçantë i specializuar si pjesë e IKShPK, mundëson evidentimin në kohë reale të çdo ngjarje jo të zakonshme, ndërhyn për parandalimin, kontrollën apo eliminimin e tyre dhe koordinon zbatimin e ligjshmërisë. Ky shërbim monitoron realizimin e masave të ndërmarra dhe bënë evaluimin e tyre dhe propozon masat shtesë, nëse rast nevoje. Ky shërbim do të funksionoj 24/7. Ngritja e kapaciteteve bazuar në Rregulloren Ndërkombëtare të Shëndetit dhe zbatimi i detyrimeve të dala nga kjo rregullore, për parandalimin dhe kontrollin e përhapjes së sëmundjeve të rënda përtej kufijve të vendit, në rajon, BE e më tej dhe lufta ndaj kërcënimeve të tjera serioze ndërkufitare për shëndetin realizohet përmes trajnimit të personave përgjegjës, rregullave për mbikëqyrjen epidemiologjike, monitorimin, njoftimin e hershëm e të shpejtë, planifikimin e përgatitjeve dhe përgjigjes, në lidhje me këto aktivitete, bashkëpunim dhe koordinim ndërmjet vendeve ndërkufitare dhe te BE. Kjo rregullore është dokument i OBSh, i cili specifikon detajisht obligimet e secilit shtet, që rast të kërcënimeve të ndryshme, patogjenëve të caktuar biologjik, kimik, radioaktiv dhe nuklear duhet të raportohen menjëherë në OBSh. Zbatimi i këtyre obligimeve bëhet përmes krijimit të zyrës për RrNSh dhe personit kontaktues në vend, gjë që duhet të parashihet me ligj. Rregullimi përmes ligjit do të mundësoj hartimin e udhëzuesve, protokolleve, planeve dhe PSO për sëmundjet prioritare (sëmundjet zoonotike dhe ato që barten meujë dhe ushqim, sëmundjet transmisive, vaksinë preventabile, sëmundjet e traktit respirator dhe të gjitha sëmundjet emergjente dhe që kanë rrezikshmëri të përhapjes ndërkufitare). Rregullimi përmes ligjit do të mundësonte bashkëpunimin obligativ të të gjitha institucioneve relevante (veterina, MMPH, agjencionet për kontrollën e ujit dhe ushqimit, inspektorati shëndetësor, sanitar dhe institucionet tjera), përmes krijimit të mekanizmave të përbashkëta, ndarjen dhe përcaktimin e roleve dhe përgjegjësive institucionale. Kjo çështje ndërlidhet poashtu me rekomandimet e ECDC. Marrë parasysh arsyet e sipërshënuara, plotësim ndryshimi i Ligjit Nr. 02/L-109 për parandalim dhe luftim të Sëmundjeve Ngjitëse është i domosdoshëm. Më poshtë propozohen ndryshimet specifike të Ligjit aktual: Ligji i paazhurnuar (2008); ligji nuk është i përafëruar me standardet e BE-së, sipas rekomandimeve të ECDC duhet të bëhet rishikimi dhe plotësimi i ligjit në mënyrë që të përafërohet me Vendimin 2002/253/EC.

######### Neni 2 (përkufizimet)

Përkufizimet në ligj janë të mangëta dhe duhet të zgjerohen me terminologji të re. Përkufizimet dhe terminologjia vendore e përdorur përgjatë tërë ligjit është e vjetruar (si fjala luftim, mbrojtja nga SN, doktrina) duhet të përpilohet sipas standardeve ndërkombëtare, të përgatitura nga ana e OBSh dhe Këshilli i Europës.

######### Neni 3 (lista e SN)